I Madé Pasek

I Madé Pasek (embas warsa 1889 ring Kelurahan Paket Agung, Singaraja, Buléléng, Bali) sareng Mas Nitisastro inggih punika silih tunggil pangawi sastra Bali kapertama sané ngaryanang satua cutet mabasa Bali mamurda "Pamadat" miwah "Ajam Mepaloe". Satua cutet niki dados ngawitin sastra Bali modern ring dasawarsa 1910-an. Karya ipun dados penelitian olih Prof. I Nyoman Darma Putra, M.Litt sané ngrerehin satua-satua cutet dané. Satua-satua cutet puniki kamuat ring pustaka Tjatoer Perenidana, madaging Tjakepan kaping doea papeladjahan sang mamanah maoeroek mamaos aksara Belanda sané terbit warsa 1913 ring Semarang-Brukerij en Boekhandel H.A. Benjamins. Niki dados bukti nganti warsa nika tasih ten wénten penerbit ring Bali.

 Bibliografi 
 Satua cutet 
 "Balian"
 "Pamadat"
 "Ajam Mapaloe"
 "I Keliud tekén I Teragia"
 "Keneh Djujur dadi Mujur"

 Pustaka 
 "Tjatoer Perenidana" (Semarang: Drukkerij en Boekhandel, 1913)
 "Aneka Roepa Kitab Batjaan" (Batavia: Landsdrukkerij, 1916)
 "Aneka-warna Tjakepan Kaping Kalih", Pepaosan Bali Kesoerat Antoek Aksara Belanda (Batavia: Landsdrukkerij, 1918)
 "Aneka Warna Peratamaning Tjakepan", Pepaosan Bali Kesoerat Antoek Aksara Belanda (Batavia: Landsdrukkerij, 1918)

 Penghargaan 
 Penghargaan Wija Kusuma saking pamréntahan Kabupatén Buléléng warsa 2009.

 Pustaka 

Pasek, I Madé